
Улица Краља Петра бр.62
14210 Уб  
014 -  411 849 
014 – 411 612
e-mail : ub.csr@minrzs.gov.rs
Број:сл/2016
Датум: 02.08.2016.год


                 МИНИСТАРСТВО  ЗА   РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА

                СЕКТОР  ЗА БРИГУ О ПОРОДИЦИ И СОЦИЈАЛНУ  ЗАШТИТУ;

                ОДЕЉЕЊЕ ЗА  ИНСПЕКЦИЈСКИ НАДЗОР


 ПРЕДМЕТ:  Доставља се извештај 


ВЕЗА:          Ваш  д о п и с  Број: сл, од 26.07.2016.године


                  У вези Вашег дописа под горе наведеним бројем у коме тражите  да због могућности настанка инцидентних ситуација у систему социјалне заштите  одмах по добијању обавештења се обезбеде све што сте навели у допису, обавештавамо Вас да је већ   о б е з б е ђ е н о   све тражено у Вашем Налогу , и то :
 
1. Доследно поштовање  општим актом прописане организације стручног и другог рада,
2. Стриктно поштовање радне дисциплине,
3. Поштовање овлашћења и надлежности центра за социјални рад у складу са законом,
4. Поштовање законских обавеза у области безбедности и заштите на раду,
5. Поштовање  законских обавеза у области противпожарне заштите,
6. Извршење и других радњи за обезбеђивање безбедности корисника и запослених у складу са процењеним потребама и могућностима.

Директор Центра за социјални рад „Уб“ у Убу  п о ш т у ј е   систем доступности услуга социјалне заштите током 24 часа дневно, а све у складу са чланом 40. Правилника о организацији и нормативима и стандардима  рада центара за социјални рад.  
О д л у к у   о  увођењу и распореду дежурства, односно облику припарности донео је још  2007. Године, уз напомену да се и пре одлуке дежурство спроводило и стручни радници били ангажовани и доступни 24 сата грађанима Уба као и осталим затеченим лицима на подручју Општине Уб заједно са радницима Полицијске станице. 
Новом унутрашњом организацијом рада Центра, је верификовано и одлуком да  осим петодневне радне недеље, омогућује се грађанима да 24 сата имају приступ услугама и неодложним интервенцијама. Услуге социјалне заштите се организују као услуге за децу, младе и породицу, као и услуге за одрасле и старе. У ситуацијама које угрожавају живот, здравље и безбедност, услуге се обезбеђују током целе недеље, и дању и ноћу, независно од радног времена, у виду неодложних интервенција.
Како бисмо благовремено и правовремено одговорили потребама корисника за неодложним интервенцијама, Центар за социјални рад организује дежурства. Сваког радног дана, по завршетку радног времена, од 15.00 до 7.00 часова наредног дана, дежуран је један стручни радник. Дежурство викендом се одвија по унапред утврђеном распореду, и стручни радници се циклично смењују на три месеца. Организовањем пасивног дежурства се обезбеђује несметани приступ услугама када је неопходно предузимање хитних мера интервенције. Дежурство подразумева да дежурни радник интервенише по позиву корисника  или полиције, других државних органа, ако се неко лице нађе у стању социјалне потребе (ако је животно угрожено, ако се догодило насиље у породици, ако је лице нађено на улици, а дезоријентисано је или му је на било који други начин угрожена безбедност...), као и у предузимање хитних мера које су у јавном интересу.   Напомињемо да је Центар за социјални рад „Уб У Убу од маја 2014. Године када нас је задесила поплава већих размера што се тиче броја угрожених домаћинстава а имала и касније неколико изливања бујичних вода и водотокова и у свакој ситуацији када је било угрожено домаћинство или породица која у њему живи пружали смо помоћ и подршку у сарадњи са Штабом за ванредне ситуације., Оппштином Уб, Црвеним крстом и тд... Директор Центра је заједно за Службом „Кућне неге и помоћи“ бринуо о евакуисаним поплављеним лицима са територије града Уба, и Обреновца... 24 сата је увек неко био са њима и пружали им поред  психосоцијалне подршке, помоћ у пакетима и исхрани, и сву медицинску помоћ и помоћ домаћица из наведене службе.
Напомињемо да имамо мањи број стручних радника од броја који је потребан и који је одобрен од стране надлежног Министарства, као и да због болести и инвалидности, као и путовања у места удаљена од Уба нису у могућности да обављају послове дежурства али смо то решили са расположивим капацитетима ( где је и директор преузео дежурство као стручни радник). 
[bookmark: _GoBack]Неодложне интервенције се пружају у ситуацијама када које угрожавају живот,здравље и развој корисника и обезбеђује се 24 сата дневно. У ЦСР Уб  је почев од 01. Јула 2007г. Урађена је Одлука и организовано пасивно дежурство стручних радника,  увођењем припарности ( дежурни запослени радник је дежуран у свом стану и доступан 24 сата путем телефона), распоред се сачињава на годишњем и тромесечном  нивоу, и листа са бројевима телефона се доставља полицијској станици у оквиру редовне делатности. Напомињемо да је потреба за неодложним интервенцијама ван радног времена постојала и пре 2007.године и да су радници Центра за социјални рад „Уб“ у Убу  УВЕК  поступали по позивима Полицијске станице Уб и укључивали се у рад и по истеку радног времена доласцима у Полицијску станицу,  изласцима на терен, остајањем до раних јутарњих сати у Полицијској станици, одвођењем ноћу нађене особе у прхватилишта у Београду и тд...
Израдом и усвајањем Општег протокола за заштиту деце од злостављања и занемаривања  као и Протокола  о међусекторској сарадњи у процесу заштите жртава од насиља у породицама на подручју града Уба створили су се услови за систематску подршку жртвама насиља као и породицама у којима се насиље дешава, као и прецизирану и дефинисану  одговорност свих институција система укључених у заштиту. На иницијативу Центра за социјални рад „Уб“ у Убу, у јануару 2012.године, донет је Протокол и споразум о међусекторској сарадњи у процесу заштите жртава насиља у породици, на подрућју Општине Уб. Потписници протокола су Општина Уб, Центар за социјални рад „Уб“ у Убу, Полицијска станица Уб, Више јавно тужилаштво Ваљево, Основно јавно тужилаштво Уб, Основни суд у Ваљеву, Судска јединица на Убу,Прекршајни суд Ваљево, Дом здравља Уб, основне и средње школе на Убу. Сви наведени потписници одржавају састанке, најчешће у просторијама Полицијске станице Уб. 
Узимајући у обзир број запослених у Центру за социјални рад „Уб“ у Убу, чињеницу да је један стручни радник отишао у пензију, да је један административни радник добио отказ, а да су два радника  пред  пензијом, као  и да су на снази Закључци Владе Републике Србије о забрани пријема радника у радни однос, напомињемо да су стручни радници који тренутно раде доста оптерећени послом .   Центар Уб  је након поплава 2014. У октобру 2015. Године  привремено пресељен удругу  зграду где смо адекватно опремљени што се тиче намештаја и компјутерске опреме, али нам реално  недостаје простора за архиву, која је остала у другој згради, као и број канцеларија, што ће се решити  пресељењем у трећу зграду нове градње, намењену нама и која се тренутно прилагођава  нашим потребама. 
Дакле, све наложено у обавештењу Министарства за рад, запошљавање и социјална питања од 26. 07.2016.године  се поштује и пре овог добијеног обавештења и поред горе наведених  ометајућих утицаја. 
И за крај извештаја, да напоменемо да су сви радници Центра за социјални рад „Уб“ у Убу у потпуности свесни и присутни, заједно са својим корисницима, у свим кризама у којима се тешко живело и још увек живи, ми  и с п у њ а в а м о  све предвиђене обавезе правовремено и у складу са Законом, чак и преко својих могућности уз велики ентузијазам, професионалност и одговорност, користећи емпатијску и етичку праксу стварајући бољи систем за породице које су укључене.  
             Свакодневним радним ангажовањем које траје 24 часа, трудимо се да наизглед, нерешиве проблеме, учинимо подношљивијим, сваку тешку ситуацију лакшом, нестабилну породицу, учинимо стабилнијом и срећнијом, обезбеђујући услове за то. Овај професионални тим излази у сусрет све већем  броју корисника који захтевају максимално ангажовање и пожртвованост свих радника Центра, кроз широку лепезу пружених услуга, где смо увек имали подршку локалне самоупаве и надлежног Министарства. 
С  п о ш т о в а њ е м!
У Убу, 15. август 2016.године.                        Д и р е к т о р:
                                                                            Снежана Петровић
                                                                            Дипл. Социјални радник      

